**VÁCI VÁROSFEJLESZTŐ KFT.**

**2600 VÁC, KÖZTÁRSASÁG ÚT 34.**

**PÁLYÁZATI FELHÍVÁS**

**Közvilágítás aktív elemeinek karbantartása**

**TÁRGYÚ**

**KÖZBESZERZÉSI ÉRTÉKHATÁRT EL NEM ÉRŐ VERSENYEZTETÉSI ELJÁRÁS**

**2022. május**

1. **Ajánlatkérő neve, címe, telefon (e-mail):**

Váci Városfejlesztő Kft.

2600 Vác, Köztársaság út 34.

Telefon: 06-27/510-107

E-mail: info@vacholding.hu

1. **A versenyeztetési eljárás fajtája:**

Hirdetménnyel induló, tárgyalás nélküli versenyeztetési eljárás. Jelen eljárás a 2015. évi CXLIII. közbeszerzésről szóló törvény (továbbiakban: Kbt.) hatálya alá nem tartozik, tekintettel arra, hogy az eljárás becsült értéke nem éri el a nemzeti értékhatárt.

1. **A dokumentáció rendelkezésre bocsátásának módja, határideje, annak beszerzési helye és pénzügyi feltételei:**

Ajánlatkérő a dokumentációt térítésmentesen, egyidejűleg, elektronikus úton bocsátja pályázók rendelkezésére. A pályázati felhívás közzétételre kerül a [www.vac.hu](http://www.vac.hu) és a [www.vacholding.hu](http://www.vacholding.hu) honlapokon.

1. **A beszerzés tárgya és részletes leírása:**

Tárgya: **Közvilágítás aktív elemeinek karbantartása**

A közvilágítási aktív elemek (lámpatestek és tartozékaik) karbantartása, üzemeltetése, ezek káreseti helyreállítása vagy pótlása, valamint a - „C” pont szerinti jegyzőkönyvben meghatározott számítási móddal megállapított - 97 %-os üzemkészség folyamatos biztosítása. A Nyertes ajánlattevő kötelessége a javítandó és cserélendő lámpatestek, valamint a tartozékaik saját költségen történő biztosítása.

A lámpatestek tartozékai:

- fényforrás,

- működtető elemek,

- bura,

- tartószerkezet, lámpakar,

- bekötő illetve csatlakozó vezetékek,

- külső nullázó vezeték és kötőelemei.

A jelenleg beépített lámpatestek száma 4.556 db.

A lámpatestekbe beépített fényforrások típus szerinti megoszlása:

|  |  |  |
| --- | --- | --- |
| Nátrium induktív előtéttel | 40-100 W | 792db |
| Nátrium elektronikus előtéttel | 77 W | 393 db |
| Kompakt fénycső | 34/45 W | 55 db |
| LED lámpatestek | 10-173 W | 3 316 db |
| Összesen: | 4 556 db |

A lámpatestek mennyisége a jövőben +15 %-al eltérhet — a hálózat bővítése miatt — a jelenlegitől.

Nyertes ajánlattevő köteles ellátni a közvilágítási aktív elemek folyamatos felügyeletét. Ennek során 14 naponként a teljes területet bejárja, és a közvilágítás üzemideje (éjszaka) alatt ellenőrzi annak rendeltetésszerű működését. A bejárások alatt nyertes ajánlattevő az építési naplóban pontos nyilvántartást vezet a területen található közvilágítási aktív elemek aktuális állapotáról, melyet havonta egyszer az Ajánlatkérőnek átad.

Nyertes ajánlattevő köteles folyamatos kapcsolatot tartani a Ajánlatkérő meghatalmazottjával, és tőle a bejelentett hibacímeket dokumentáltan átvenni. Ettől csak a Ajánlatkérővel kötött külön megállapodásban foglaltak szerint lehet eltérni.

Nyertes ajánlattevő köteles a Ajánlatkérő meghatalmazottja által átadott, valamint az állandó felügyelet alatt észlelt hibacímeket folyamatosan javítani és a javítás után - a „B” pont szerint (hibanapló) - havonta elektronikus úton jelenteni. A javítás során felmerült minden költség (beleértve az anyagdíjat is) a nyertes ajánlattevőt terheli. Nyertes ajánlattevő a vállalási összegen felül többletköltséget semmilyen okból (pl. többletmunka, infláció) nem érvényesíthet.

Nyertes ajánlattevő a szerződés teljesítése során köteles a lámpaburákat tisztítani a következők szerint:

• A bejárás során felvett állapot meghatározás alapján, a "hibacím” javítással nem érintett, nyitható burás lámpatesteknél a burák belső tisztítását, a tükrök, foglalatok beállítását úgy kell elvégezni, hogy annak mennyisége a meglévő (4.556 db) 25 %-át elérje 1 év alatt.

• A lámpatesteken végzett javítások során az elpiszkolódott burák száraz tisztítását is el kell végezni.

A javítások legkésőbbi határideje a hiba észlelésétől, illetve a hibacím átvételétől számított 7. nap. Kivételt képeznek ez alól azok a helyek, ahol jogszabály, illetve külön megállapodás ennél rövidebb idejű javítást ír elő. Ilyenek a gyalogos-átkelőhelyek („G” pont), a kiemelt útkereszteződések, és a körforgalmi csomópontok, ahol a javítás határideje 48 óra.

Nyertes ajánlattevő köteles a munkavégzése során tapasztalt, a közvilágítást, vagy közvilágítási hálózatot érintő egyéb, balesetveszélyt, üzemzavart, vagy gazdasági kárt okozó hibák azonnali javítására is. Ilyen munkák közé tartozik - egyebek mellett - a közvilágítási hálózaton található idegen anyagok eltávolítása, a balesetveszélyes burkolathiányok (kandeláber ajtó, kötődoboz fedél, stb.) ideiglenes pótlása, a nyitott szekrényajtók bezárása, a lógó burák és fedelek visszaerősítése.

Rendkívüli időjárási helyzetben, az Ajánlatkérő írásban értesíti a nyertes ajánlattevőt, aki a felmerült hibák azonnali elhárítása érdekében köteles megjelenni.

Nyertes ajánlattevőnek saját raktárában rendelkeznie kell a folyamatos üzem biztosításához szükséges anyagokkal .

Az őszi óraátállítás (október utolsó vasárnapja) miatt jelentkező fokozott elvárások teljesítése érdekében az ezt közvetlen megelőző időszakban minden meghibásodást ki kell javítani, a káreseti és üzemzavari helyreállításokat az óra átállításáig be kell fejezni.

A fényforrás működését célzó szolgáltatás tárgyát képezi a bejárások során vagy a hibabejelentés vizsgálatakor szakaszhibaként észlelt meghibásodások valószínüsíthető okát meghatározni, és a meghibásodást jelenteni a Hálózati engedélyes felé.

A hibacímek kezelése, nyilvántartások, jelentések:

A számla mellékletét képező teljesítés igazolás dokumentumot az Ajánlatkérő kapcsolattartója állítja össze, az Ajánlatkérő hibabejelentő rendszerében nyilvántartott adatok alapján.

**A felolvasólapon havi díjat kell szerepeltetni, mely a fenti feladatok ellenértékét teljeskörűen magában foglalja!**

1. **A szerződés időtartama, teljesítés helye, keletkező hulladék helye:**

Teljesítés helye: 2600 Vác közigazgatási területe.

*Szerződés időtartama:* Az aláírás napjától 12 hónap időtartamra.

1. **Az ellenszolgáltatás teljesítésének feltételei:**

Finanszírozási mód: utófinanszírozás.

Ajánlatkérő előleget nem biztosít.

Ajánlatkérő a fedezetet részben saját forrásból biztosítja.

Számlázás: Nyertes ajánlattevő havonta jogosult számla benyújtására.

Ajánlatkérő az ellenszolgáltatás összegét, a teljesítésigazoással igazolt szerződésszerű teljesítést követően átutalással fizeti meg a Ptk. 6:130. § (1) – (2) rendelkezései alapján 30 napon belül.

Az ajánlat, a számlázás, az elszámolás és a kifizetés pénznem: HUF.

Az ellenszolgáltatás teljesítésének részletes feltételeit a szerződéstervezet tartalmazza.

Vonatkozó jogszabályok különösen:

* A Polgári Törvénykönyvről szóló 2013. évi V. törvény;
* Az általános forgalmi adóról szóló 2007. évi CXXVII. törvény.
* A behajtási költségátalányról szóló 2016. évi IX. törvény.
1. **Az ajánlatok bírálati szempontja:**

A legalacsonyabb összegű ellenszolgáltatás, **Nettó havi vállalkozói díj (Ft/hó).**

Ajánlattevő az ajánlattételi határidő lejártától kezdve kötve van ajánlatához.

1. **Annak meghatározását, hogy az ajánlattevő tehet-e többváltozatú (alternatív) ajánlatot, valamint a részajánlattételi lehetőségre vonatkozó előírás:**

Ajánlatkérő tárgyi beszerzési eljárás vonatkozásában nem teszi lehetővé a részekre történő ajánlattételt, és ajánlattevő nem tehet többváltozatú ajánlatot.

1. **Alkalmassági kritériumok, kizáró okok:**

Az eljárásban az lehet pályázó, aki nem áll az alábbi kizáró okok hatálya alatt:

* 1. A pályázó a pályázat benyújtásának időpontjában a Nemzeti Adó és Vámhivatal felé adótartozással nem rendelkezik.
	2. Pályázó nyilatkozata arra vonatkozóan, hogy személyében összeférhetetlenségi ok nem áll fenn (3. sz. melléklet)
	3. a beszerzés tárgyából: közvilágítási elemek karbantartásából származó árbevétele az elmúlt 24 hónapban összességében elérte a nettó 2 000 000 Ft-ot.
	4. Az eljárásban az lehet pályázó, aki -mint jelen eljárás nyerteseként a közvilágítási üzemeltetés egyes feladatainak kiszervezésében érintett- a villamos energiáról szóló 2007. évi LXXXVI.tv. egyes rendelkezéseinek végrehajtásáról szóló 273/2007.(X.19) Korm.rendelet 73/A§ (1.) bekezdése szerint rendelkezik a tervezett működési területen a közvilágítási berendezések üzemeltetéséhez és a közvilágítási kötelezettségek teljesítéséhez szükséges kiszolgáló berendezésekkel és szakszemélyzettel.

Ezért a pályázat kötelező tartalmi eleme

* Két fő, a Pályázó alkalmazásában levő villanyszerelő megléte, melyet a szakmai végzettséget igazoló irattal igazolnak. Legalább egy főnek Villamoshálózat-szerelő végzettséggel kell rendelkeznie és azt irattal igazolni szükséges. Két fő feszültség alatti munkavégzésre (FAM) jogosító érvényes irattal kell rendelkeznie, melyet az irat másolatával szintén igazolni szükséges.
* Általános felelősség biztosítás (szolgáltatói felelősség biztosítás) másolata.
* Veszélyes hulladékoknak minősülő fényforrások kezeléséről és tárolásáról szóló megállapodás irat másolata.
* Üzemeltetés során keletkező hulladék, befogadói nyilatkozat másolata

Csatolandó a pályázó nyilatkozata arról, hogy az ajánlattétel időpontjában rendelkezik az alábbi eszközökkel:

* Minimum 14 méteres emelőmagasságú kosaras gépkocsi, (érvényes emelővizsgával)
* FAM szerszámkészlet (a pályázó Nevére szóló minősítő lappal)
* Egyéb szerelő járművek

A nyilatkozatnak a gépjárművek vonatkozásában tartalmaznia kell a jármű rendszámát, típusát, forgalmi engedélyének számát. Valamint a pályázatba bevont eszközök vizsgáinak és minősítő lapjainak másolatát.

A pályázónak nyilatkoznia kell arról, hogy a pályáztató és a Hálózat üzemeltetője között érvényben lévő Üzemviteli megállapodást magára nézve kötelező érvényűnek tekinti, elfogadja és betartja.

Az Ajánlatkérő lehetséges jövőbeli alvállalkozójaként elfogadja, hogy az Ajánlatkérő (a MEKH által 2552/2014. számú határozattal kiadott, majd H 2841/2019. számú határozattal módosított) közvilágítási engedélyének 1.2.10. pontja alapján, nyertes pályázat esetén az Ajánlatkérőnek bejelentési kötelezettsége van a MEKH felé, a nyertes pályázó adatai tekintetében.

A csatolandó dokumentumok tekintetében az ajánlatkérő valamennyi pályázó részére a hiánypótlás lehetőségét biztosítja.

A megkövetelt igazolási mód:

* Nemzeti Adó és Vámhatóság által kiállított nullásigazolás, vagy KOMA igazolás (10.1.1.a)
* összeférhetetlenségi nyilatkozat (3. sz. melléklet)
* Pályázó a pályázatában nyilatkozik az elmúlt 36 hónapban végzett, a beszerzés tárgyával egyező referenciájáról (szerződés tárgya, a teljesítés időtartama, a szerződő partner neve, annak elérhetősége, a szerződés nettó összege) (5. sz. melléklet)
1. **Annak meghatározása, hogy Ajánlatkérő hiánypótlási lehetőséget biztosít-e:**

Ajánlatkérő teljeskörűen biztosítja a hiánypótlás lehetőségét. Ajánlatkérő a korábban megjelölt hiányra nem rendel el újabb hiánypótlást. A korábban megjelölt hiány a későbbi hiánypótlás során már nem pótolható.

A hiánypótlásra vagy a felvilágosítás nyújtására vonatkozó felszólítást Ajánlatkérő a többi ajánlattevő egyidejű értesítése mellett közvetlenül köteles az ajánlattevő részére megküldeni, megjelölve a határidőt, továbbá a hiánypótlási felhívásban a pótlandó hiányokat.

A hiányok pótlása csak arra irányulhat, hogy az ajánlat megfeleljen az Ajánlatkérő Dokumentumok és a jogszabályok előírásainak.

A hiánypótlás során az ajánlatban szereplő iratokat módosítani és kiegészíteni is lehet. Hiánypótlás során az ajánlattevő az értékelési szempontokra tett megajánlásait nem módosíthatja. Amíg bármely ajánlattevő számára hiánypótlásra vagy felvilágosítás nyújtására határidő van folyamatban, az ajánlattevő pótolhat olyan hiányokat, amelyekre nézve Ajánlatkérő nem hívta fel hiánypótlásra.

Ajánlatkérő köteles újabb hiánypótlást elrendelni, ha a korábbi hiánypótlási felhívás(ok)ban nem szereplő hiányt észlelt. Nem köteles Ajánlatkérő újabb hiánypótlást elrendelni, ha a hiánypótlással az ajánlattevő az ajánlatban korábban nem szereplő gazdasági szereplőt von be az eljárásba, és e gazdasági szereplőre tekintettel lenne szükséges az újabb hiánypótlás.

Ajánlatkérő kizárólag csak olyan felvilágosítást kérhet, amely az ajánlatok elbírálása érdekében szükséges.

A hiánypótlás vagy a felvilágosítás megadása:

* nem járhat a verseny tisztaságára, átláthatóságára, nyilvánosságára, egyenlő bánásmódra, esély egyenlőségre, jóhiszeműségre, tisztesség követelményeire, a hatékony és felelős pénzgazdálkodásra, a joggal való visszaélés tilalmára vonatkozó alapelvek sérelmével, és
* során az ajánlatban a beszerzés tárgyának jellemzőire, az ajánlattevő szerződéses kötelezettsége végrehajtásának módjára vagy a szerződés más feltételeire vonatkozó dokumentum tekintetében csak olyan nem jelentős, egyedi részletkérdésre vonatkozó hiba javítható vagy hiány pótolható, továbbá átalánydíjas szerződés esetén az árazott költségvetés (részletes árajánlat) valamely tétele és egységára pótolható, módosítható, kiegészíthető vagy törölhető, amelynek változása a teljes ajánlati árat vagy annak értékelés alá eső részösszegét és az ajánlattevők között az értékeléskor kialakuló sorrendet nem befolyásolja.

Ajánlatkérő köteles meggyőződni arról, hogy a hiánypótlás vagy a felvilágosítás megadása az ebben a pontban foglaltaknak megfelel. A 3. vagy 6. bekezdésben rögzített előírások megsértése esetén, vagy ha a hiánypótlást, felvilágosítás megadását nem, vagy nem az előírt határidőben teljesítették, kizárólag az eredeti ajánlati példányt lehet figyelembe venni az elbírálás során.

1. **Az ajánlattételi határidő:**

***2022. június 03. 12:00 óra***

Az ajánlatoknak ezen határidőig Ajánlatkérő rendelkezésre kell állnia, a kézbesítésből származó bárminemű késedelem az ajánlattevő felelőssége.

1. **Az ajánlat benyújtásának módja:**

Az ajánlatot 1 pld szkennelt formában kell benyújtani az ajánlattételi határidő lejártáig seres.csaba@vacholding.hu, odler.anna@vacholding.hu és info@vacholding.hu e-mail címekre.

1. **Kiegészítő tájékoztatás:**
2. Kiegészítő tájékoztatást az érdekelt gazdasági szereplők kérhetnek, melyeknek legkésőbb az ajánlattételi határidőt megelőző **3. munkanapig** kell beérkezniük Ajánlatkérőhöz (képviseletében eljáróhoz). Ajánlatkérő a határidőben beérkezett kiegészítő tájékoztatást legkésőbb az ajánlattételi határidő lejárta előtt **1 munkanappal** válaszolja meg.
3. A versenyeztetési eljárással kapcsolatban felmerülő kérdéseket kizárólag írásban a seres.csaba@vacholding.hu, odler.anna@vacholding.hu és info@vacholding.hu e-mail címekre lehet benyújtani strukturált, sorszámozott formában.
4. A megválaszolt kérdések a kérdező felfedése nélkül kerülnek közzétételre a [www.vac.hu](http://www.vac.hu) és a [www.vacholding.hu](http://www.vacholding.hu) honlapokon. A kiegészítő tájékoztatások figyelemmel kísérése Pályázó felelőssége.
5. A Ajánlatkérő a pályázat értelmezését és feltételeit tisztázó kérdéseket és az azokra adott válaszokat a kérdező személyének megjelölése nélkül közzéteszi a [www.vac.hu](http://www.vac.hu) és a [www.vacholding.hu](http://www.vacholding.hu) honlapokon.
6. A pályázattal kapcsolatos kérdéseket az előző pontokban meghatározott módon és időpontig fogadja a Ajánlatkérő. Ettől eltérő módon vagy a határidő után benyújtott kérdéseket nem köteles a Ajánlatkérő megválaszolni.
7. **Az ajánlati kötöttség minimális időtartama:**

30 nap, a pályázatok bontásától számítva.

1. **Az eredmény közlésének módja:**

Az eljárást lezáró döntést követően kerül kiküldésre a pályázatok érvényességét, érvénytelenségét és a nyertest tartalmazó tájékoztató. Az eljárás ezen tájékoztató kiküldésével zárul. Ezt követően kerül megkötésre a nyertessel a szerződés.

1. **Egyéb információk:**
2. Formai előírások:
* a pályázatot pályázóknak elektronikus úton kell a jelen felhívásban és a dokumentációban meghatározott tartalmi és formai követelményeknek megfelelően elkészítenie és benyújtania:
* az ajánlat oldalszámozása eggyel kezdődjön és oldalanként növekedjen. Elegendő a szöveget, vagy számokat, vagy képe(ke)t tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni. Az ajánlatkérő az ettől kismértékben eltérő számozást (pl. egyes oldalaknál a /A, /B oldalszám) is elfogadja, ha a tartalomjegyzékben az egyes iratok helye egyértelműen azonosítható és az iratok helyére egyértelműen lehet hivatkozni.
* az ajánlatnak az elején tartalomjegyzéket kell tartalmaznia, amely alapján az ajánlatban szereplő dokumentumok oldalszám alapján megtalálhatóak;
* a pályázatban lévő, minden dokumentumot (nyilatkozatot) a végén alá kell írnia az adott gazdálkodó szervezetnél erre jogosult(ak)nak cégszerűen vagy olyan személynek, vagy személyeknek aki(k) erre a jogosult személy(ek)től írásos meghatalmazást kaptak;
* A pályázatokat a felhívás 10. pontjában megadott e-mail címekre közvetlenül kell megküldeni a pályázati határidő lejártáig.
1. A pályázatnak pályázati lapot kell tartalmaznia. (1.sz. melléklet)
2. A pályázat eredményét Váci Városfejlesztő Kft. Beszerzési Bizottsága állapítja meg. A Ptk. 6:74. § (2) bekezdése alapján a Ajánlatkérő kiköti, hogy Ajánlatkérő nem köteles a legkedvezőbb árat benyújtó Pályázóval szerződést kötni.
3. A Ptk. 6:75. § (1) alapján Ajánlatkérő a pályázati határidő lejártáig visszavonhatja pályázatát. Ajánlatkérő fenntartja a jogot arra, hogy az eljárást bármikor, indoklás nélkül eredménytelennek nyilváníthatja.
4. Szerződéskötés tervezett ideje: a pályázatok bontásától számított 30 napon belül.
5. Az eljárás során felmerülő, pályázati felhívásban nem szabályozott kérdések tekintetében a Ptk. (2013. évi V. törvény) rendelkezései az irányadók, így különösen a Ptk. 6:74.§-6:76.§ előírásai.
6. **Pályázati felhívás közzétételének napja:**

2022. május 26.

**1. számú melléklet**

**Felolvasólap**

**Közvilágítás aktív elemeinek karbantartása**

|  |  |
| --- | --- |
| Ajánlattevő neve: |  |
| Ajánlattevő székhelye: |  |
| Adószáma: |  |
| Cégjegyzékszáma: |  |
| Bankszámlaszáma: |  |
| Kapcsolattartó személy neve: |  |
| Kapcsolattartó személy postacíme: |  |
| Kapcsolattartó személy telefonszáma: |  |
| Kapcsolattartó személy e-mail címe: |  |

|  |
| --- |
| **Ajánlati ár:** |
| **Nettó havi vállalkozói díj (Ft/hó)** | **nettó ……… ,-Ft/hó** |

Keltezés (helység, év, hónap, nap)

|  |
| --- |
| (képviselő aláírása) |

**2. számú melléklet**

**Ajánlati nyilatkozat**

Alulírott …………………………………………………………………, mint a(z) ……………….………………….............................................................. (székhely: ………...................................…….......................................) ajánlattevő szervezet cégjegyzésre jogosult/meghatalmazott[[1]](#footnote-1) képviselője a **Váci Városfejlesztő Kft.**, mint Ajánlatkérő által a „**Közvilágítás aktív elemeinek karbantartása**” tárgyában kiírt beszerzési eljárás során az alábbi nyilatkozatot teszem:

Nyilatkozom, hogy ajánlatunk az előzőekben meghatározott – általunk az eljárás során megismert – dokumentumokon, információkon alapszik. A dokumentumokat megvizsgáltuk és azt a szerződésteljesítéséhez megfelelőnek találtuk.

A szerződéstervezetben rögzített, a tárgyi feladat ellátásához szükséges kötelezettségeinket maradéktalanul teljesítjük a Felolvasólapon megadott ár alkalmazásával. Nyilatkozunk, hogy ajánlatunkat az ajánlati kötöttség beálltát követően az ajánlattételi felhívásban megjelölt időpontig fenntartjuk.

Nyilatkozom, hogy nyertességünk esetén a jelen dokumentáció mellékletét képező szerződéstervezet megkötését vállaljuk és azt a szerződésben foglalt a feltételekkel teljesítjük.

Keltezés (helység, év, hónap, nap)

|  |
| --- |
| (képviselő aláírása) |

**3. számú melléklet**

**Összeférhetetlenségi és titoktartási nyilatkozat**

Alulírott …………………………………………………… (Pályázó neve)

A **Váci Városfejlesztő Kft.** (2600 Vác, Köztársaság út 34.) mint Ajánlatkérő által kezdeményezett **„Közvilágítás aktív elemeinek karbantartása”** tárgyú közbeszerzési értékhatárt el nem érő beszerzési eljárásban való közreműködésem kapcsán kijelentem, hogy:

* az eljárás kapcsán velem szemben nem áll fenn összeférhetetlenség,
* funkcióim és feladataim pártatlan gyakorlásában semmilyen tény, körülmény nem akadályoz,
* így különösen gazdasági érdek vagy az eljárásban részt vevő gazdasági szereplővel fennálló más közös érdekeim nincsenek.

Kijelentem továbbá, hogy az eljárás során a beszerzés tárgyával kapcsolatban tudomásomra jutott információkat, adatokat, üzleti titkokat harmadik személynek, így különösen illetéktelen személynek, szervezetnek sem az eljárás alatt, sem azt követően – jogszabályban meghatározott kötelezettség kivételével - tudomására nem hozom.

Tudomással bírok az összeférhetetlenség fennállásának és a titoktartási kötelezettségem megszegésének jogkövetkezményeiről. Jelen nyilatkozatot a jogkövetkezmények ismeretében, minden befolyásolástól mentesen, saját kezűleg az alulírott helyen és napon írom alá.

Keltezés (helység, év, hónap, nap)

|  |
| --- |
| (képviselő aláírása) |

**4. számú melléklet**

**Nyilatkozat gazdasági társaság átláthatóságáról**

Alulírott ………….. név, mint a ……………. cégnév (székhely: ……………….., adószám: ……………, pénzforgalmi számlaszám: Bank …………….., cégjegyzékszám: ………………, képviseli: ………….. ügyvezető képviselője nyilatkozom, hogy a …………cég neve olyan jogi személy, amely megfelel a következő feltételeknek:

a) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

b) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

c) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

d) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az a), b) és c) alpont szerinti feltételek fennállnak.

Keltezés (helység, év, hónap, nap)

|  |
| --- |
| (képviselő aláírása) |

**5.számú melléklet**

**Nyilatkozat a referenciáról**

(minta)

A ………….. …………….. (Kft, Rt, Bt) az alábbi beszerzés tárgyának megfelelő feladatokat végezte:

|  |  |  |  |  |
| --- | --- | --- | --- | --- |
| Szerződés tárgya | Teljesítés időtartama | Teljesítés összege | Ajánlatkérő neve, címe | Kapcsolattartó elérhetősége |
|  |  |  |  |  |
|  |  |  |  |  |
|  |  |  |  |  |

Keltezés (helység, év, hónap, nap)

|  |
| --- |
| (képviselő aláírása) |

1. Kérjük a megfelelőt aláhúzni [↑](#footnote-ref-1)